„**Exogenesis: Symphony**" bežne nazývaná aj „**Exogenesis**" je skladba anglickej alternatívnej kapely Muse, ktorá je v troch častiach symfónie: „Overture", „Cross-Pollination" a „Redemption", nahraná v závere ich piateho štúdiového albumu *The Resistance*. Jej autorom je gitarista, spevák a hráč na klávesové nástroje, Matthew Bellamy. Celková dĺžka kompozície je takmer 13 minút. Dňa 17. apríla 2010 bola nahrávka skladby „Exogenesis" v edícii 500 kópií vydaná v Spojených štátoch ako singel, ktorý bol cez objednávkový systém na oficiálnej internetovej stránke kapely Muse k dispozícii aj pre import do Spojeného kráľovstva.

Dňa 30. októbra 2012 vyšlo oficiálne video pre tretiu časť symfónie, „Redemption". Skladá sa z animovaných sekvencií. Režisérom videa je japonský komik, Takken.

Pozadie vzniku a kompozícia
---------------------------

Zmienka o tom, že kapela Muse pravdepodobne nahrá na svoj piaty štúdiový album dlhú symfonickú kompozíciu sa na verejnosť dostalo začiatkom roka 2008, potom ako britský hudobný magazín *New Musical Express* citoval Bellamyho poznámku, že by chcel na nasledujúci album nahrať aspoň 15 minútové space rockové sólo. Nápad ďalej rozvíjal a prechádzalo to do extrému, kedy Bellamy poznamenal, že nenahrajú klasický album vo formáte ktorý obsahuje sériu štandardných singlov, ale len skutočnú 50 minútovú symfóniu.

Potom ako kapela potvrdila, že koncom roka 2008 začína nahrávanie nového albumu, Bellamy popísal symfonickú nahrávku, ktorá by mala mať tri časti. Časti by nemali byť piesňami, ale mali by znieť viacej symfonicky. Sporadicky na nich pracoval už viacero rokov. Väčšie percento nahrávky je orchestrálne. Nikdy nechcel spolupracovať s aranžérmi sláčikových orchestrov, lebo oni k svojej práci pristupujú svojim vlastným spôsobom. Aranžovať orchestrálne časti chcel sám. Zabralo mu to preto viacej času. Výsledkom by mali byť tri jednotlivé časti.

V kombinácii kompozície „Exogenesis" spolu s ostatnými skladbami, Bellamy naznačil klasické smerovanie nahrávok ich piateho štúdiového albumu *The Resistance*. Potom, ako ho charakterizoval ako „symfonický", žartom dodal, že kapela klope na dvere britského rádia Classic FM (parafráza na Dylanovu pieseň: „We'll be knocking on Classic FM's door, you know?".

V interview pre verziu iTunes LP albumu *The Resistance* o skladbe „Exogenesis: Symphony" Bellamy hovorí, že pre neho bola pri jej kompozícii inšpiráciou tvorba Rachmaninova, Straussa, Chopina a skupiny Pink Floyd. Jej základ vychádza z konceptu panspermie, vzniku života na Zemi z mikroorganizmov, ktoré v podobe spór putujú vesmírom a hľadajú miesto, kde by sa v priaznivých podmienkach mohli uchytiť. Je príbehom o tom, ako sa ľudstvo blíži k svojmu koncu a vkladá svoje nádeje do skupiny astronautov, ktorí šli preskúmať vesmírny priestor, hľadať miesto, planétu na ktorej by sa mohlo ľudstvo ďalej šíriť. Prvá časť symfónie potvrdzuje hrozbu zániku. Časť druhá je o zúfalej, poslednej nádeji, že poslanie astronautov hľadať novú planétu pre existenciu bude úspešná. Záverom je uvedomenie astronautov, že ide iba o jeden z veľkých cyklov a ak sa ľudstvo nezmení, všetko sa bude znovu opakovať.

Zoznam skladieb
---------------

Strana A
No. Title Length 

1. „Exogenesis: Symphony Part 1 (Overture)" - 4:18
2. „Exogenesis: Symphony Part 2 (Cross-Pollination)" - 3:56
3. „Exogenesis: Symphony Part 3 (Redemption)" - 4:37

Strana B
1. „Uprising" (Live from Teignmouth) - 5:37
2. „Resistance" (Live from Lisbon) - 5:36

Referencie
----------

1. ↑  musewiki - Exogenesis: Symphony (single)
2. ↑  NME: Muse: next album to have '15-minute space-rock solo'
3. ↑  LEAHEY, Andrew. *The Resistance - Muse* [online]. AllMusic, 2009-09-14, [cit. 2012-02-15]. Dostupné online.
4. ↑  YouTube - Muse: Exogenesis Symphony Part III - HD - Redemption (video oficial)
5. ↑   *Muse: next album to have '15-minute space rock solo'* [online]. NME, 12 March 2008, [cit. 2009-07-23]. Dostupné online.
6. ↑   *Muse begin work on fifth album* [online]. NME, 29 May 2008, [cit. 2009-07-23]. Dostupné online.
7. ↑   *Muse aim to include 'hardest song ever' on new album* [online]. NME, 26 November 2008, [cit. 2009-07-23]. Dostupné online.
8. ↑   *Muse: 'Our new album is set for Classic FM'* [online]. NME, 2 March 2009, [cit. 2009-07-23]. Dostupné online.

Zdroj
-----

*Tento článok je čiastočný alebo úplný preklad článku Exogenesis: Symphony na anglickej Wikipédii.*

| * z
* d
* u
Muse |
| --- |
| 
* **Matthew Bellamy**
* **Christopher Wolstenholme**
* **Dominic Howard**

Na koncertoch: **Morgan Nicholls**
 |
| Štúdiové albumy | 
* *Showbiz*
* *Origin of Symmetry*
* *Absolution*
* *Black Holes and Revelations*
* *The Resistance*
* *The 2nd Law*
* *Drones*
* *Simulation Theory*
* *Will of the People*

 |
| Koncertné albumy | 
* *Hullabaloo Soundtrack*
* *HAARP*
* *Live at Rome Olympic Stadium*

 |
| EP | 
* *Muse*
* *Muscle Museum*
* *Random 1–8*
* *Summer Stadiums 2010*

 |
| Videá | 
* *Hullabaloo: Live at Le Zenith, Paris*
* *Absolution Tour*
* *HAARP*
* *Live at Rome Olympic Stadium*

 |
| Single | 
* „Uno"
* „Cave"
* „Muscle Museum"
* „Sunburn"
* „Unintended"
* „Plug In Baby"
* „New Born"
* „Bliss"
* „Hyper Music/Feeling Good"
* „Dead Star/In Your World"
* „Stockholm Syndrome"
* „Time Is Running Out"
* „Hysteria"
* „Sing for Absolution"
* „Apocalypse Please"
* „Butterflies and Hurricanes"
* „Supermassive Black Hole"
* „Starlight"
* „Knights of Cydonia"
* „Invincible"
* „Map of the Problematique"
* „Uprising"
* „Undisclosed Desires"
* „Resistance"
* „Exogenesis: Symphony"
* „Neutron Star Collision (Love Is Forever)"
* „Survival"
* „Madness"
* „Follow Me"
* „Supremacy"
* „Panic Station"
* „Dead Inside"
* „Mercy"

 |
| Skladby Muse (nie single) | 
* „Citizen Erased"
* „Assassin"
* „Who Knows Who"
* „United States of Eurasia"
* „The 2nd Law: Unsustainable"
* „Psycho"

 |
| Turné | 
* US Campus Invasion Tour 2005
* Black Holes and Revelations Tour
* A Seaside Rendezvous
* The Resistance Tour
* The 2nd Law World Tour

 |
| Súvisiace články | 
* Ocenenia
* Diskografia
* Skladby Muse
* Sawmills Studio
* Taste Media
* Mushroom Records
* A&E Records
* Warner Bros. Records
* Helium 3

 |